พิมล ยังห่วง 2 จอมเตะไทย กำชับทีมแพทย์ดูแลเต็มที่
 กำชับทีมแพทย์ดูแลเต็มที่ ขณะที่ เช ยอง ซอก เฮดโค้ชเทควันโดทีมชาติไทยชาวเกาหลีใต้ เผยอยากได้สัญชาติไทยเช่นเดียวกัน หลังเจ้าตัวนำทัพจอมเตะไทย สร้างชื่อเสียงระดับโลกมามากมายในรอบกว่า 10 ปีที่ผ่านมา ฝากถึง พล.อ.ประยุทธ์ จันทร์โอชา นายกรัฐมนตรี ว่าตนเองก็ผูกพันและรักประเทศไทยไม่น้อยไปกว่าคนอื่น,วันที่ 22 เม.ย. 59 ความคืบหน้าทัพจอมเตะเทควันโดทีมชาติไทย หลังประสบความสำเร็จด้วยการคว้าโควตาไปร่วมศึกโอลิมปิกเกมส์ 2016 รอบสุดท้าย ที่บราซิล เพิ่มมาได้อีก 2 ที่นั่ง จากรุ่น 57 กก.หญิง นก พรรณนภา หาญสุจินต์ และรุ่น 58 กก.ชาย เทม เทวินทร์ หาญปราบ ขณะเดียวกันในส่วนของประเภทพุมเซ่ (ท่ารำ) กับประเภทเคียวรูกิ (ต่อสู้) ศึกชิงแชมป์เอเชีย เอเชียน เทควันโด แชมเปียนชิพ 2016 ครั้งที่ 22 ที่กรุงมะนิลา ประเทศฟิลิปปินส์ นักเทควันโดไทยยังคว้ามาได้อีก 1 เหรียญทอง 5 เหรียญเงิน และ 2 เหรียญทองแดง ล่าสุดเมื่อวันที่ 21 เม.ย. ที่สนามบินสุวรรณภูมิ คณะนักกีฬาทั้งหมดและทีมงานสตาฟฟ์โค้ชภายใต้การนำของ ดร.สมคิด ปิ่นทอง เลขาธิการสมาคมกีฬาเทควันโดแห่งประเทศไทย ในฐานะผู้จัดการทีมชาติ ได้นำนักกีฬาทั้งหมดกว่า 10 คนเดินทางกลับมาถึงไทยเป็นที่เรียบร้อยแล้ว ด้วยเที่ยวบินพีอาร์ 730,หลังเดินทางมาถึง ดร.สมคิดเปิดเผยว่า ภาพรวมทั้งหมดของการแข่งขันครั้งนี้ ถือว่านักกีฬาของเราส่วนใหญ่สอบผ่านเกือบหมด โดยเฉพาะการควอลิฟายโอลิมปิกเกมส์ จากที่เราส่งไป 3 คน คือ ต้อ พีระเทพ ศิลาอ่อน อดีตเหรียญทองซีเกมส์, เทม เทวินทร์ หาญปราบ อดีตเหรียญทองเยาวชนควอลิฟายยูธโอลิมปิกเกมส์ และ นก พรรณนภา หาญสุจินต์ อดีตแชมป์เยาวชนเอเชีย สามารถได้โควตาไปริโอ เด จาเนโร เกมส์ ถึง 2 ที่นั่งจากเทวินทร์ และพรรณนภา,อย่างไรก็ตาม สิ่งที่ บิ๊กเอ ผศ.พิมล ศรีวิกรม์ นายกสมาคมฯ เป็นห่วงและกังวลใจอย่างมากคือ อาการเจ็บหัวเข่าซ้ายและข้อมือขวาของ เทม เทวินทร์ จอมเตะดาวรุ่งอนาคตไทยที่ได้โควตาไปโอลิมปิกแล้ว กับ เล็ก ชนาธิป ซ้อนขำ ที่มีอาการเจ็บหมอนรองกระดูก ดังนั้น ผศ.พิมลจึงได้กำชับทีมงานและแพทย์ให้ดูแลรักษาอาการบาดเจ็บของเทวินทร์และชนาธิปให้เต็มที่ คาดว่าภายใน 1-2 วันนี้จะพาทั้งสองคนไปตรวจอาการเจ็บดังกล่าวให้ละเอียดอีกครั้งเพื่อต้องการให้ทั้งสองคนมีความพร้อมและสมบูรณ์เต็มที่ ก่อนภารกิจใหญ่สำคัญรออยู่ข้างหน้า,ผู้สื่อข่าวได้สอบถาม เช ยอง ซอก หัวหน้าผู้ฝึกสอนเทควันโดทีมชาติไทยชาวเกาหลีใต้ ที่สร้างผลงานนำจอมเตะไทยสร้างชื่อในเวทีระดับโลกได้มากมาย ในช่วงเวลากว่า 10 ปีที่ผ่านมา ว่ายังต้องการที่จะโอนเป็นสัญชาติไทยอยู่หรือไม่ หลังจากมีความพยายามจากสมาคมกีฬาเทควันโดฯ มาระยะหนึ่งก่อนหน้านี้ แต่สุดท้ายเรื่องก็เงียบหายไป
บิ๊กเอ ผศ.พิมล ศรีวิกรม์ นายกสมาคมกีฬาเทควันโดฯ เป็นห่วงอาการเจ็บหัวเข่าซ้ายและข้อมือขวาของ เทม เทวินทร์ จอมเตะดาวรุ่งอนาคตไทยที่ได้โควตาไปโอลิมปิกแล้ว กับ เล็ก ชนาธิป ซ้อนขำ ที่มีอาการเจ็บหมอนรองกระดูก
พิมล ศรีวิกรม์,ชนาธิป ซ้อนขำ,เทม ทวินทร์,เทควันโดทีมชาติไทย,เทควันโด,ข่าวกีฬา,ข่าว,ไทยรัฐออนไลน์